Alaquàs sense cotxes
24/09/2004 13:00:00

# Alaquàs sense cotxes

*   24/09/2004 13:00:00
*   [Imprimir](#)
*   Compartir
*    https://www.alaquas.org/documento.asp?id\_do=9429

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9429%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20sense%20cotxes)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9429/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2004/2/9429/9429_Form_4.jpg)](https://www.alaquas.org/ficheros/documentos/2004/2/9429/9429_Form_10.jpg "<a href='https://www.alaquas.org/ficheros/documentos/2004/2/9429/9429_Form_10.jpg' target=_blank><i class='fa fa-external-link' aria-hidden='true'></i>.Alaquàs sense cotxes</a>")

El diumenge es convida a tots els ciutadans i ciutadanes a fer un passeig multitudinari pels carrers de la ciutat i unir-se a la campanya "Alaquàs sense cotxes"

El passat 22 de setembre es va celebrar un any més a tota Europa la campanya "La ciutat sense el meu cotxe", una iniciativa amb què es vol conscienciar la ciutadania de les conseqüències de l'ús irracional de l'automòbil en la ciutat. L'Ajuntament d'Alaquàs ha volgut adherir-se a aquesta iniciativa per a promocionar diferents alternatives al transport individual que siguen més favorables per a tots els usuaris i per al medi ambient.

Amb aquest motiu, s'han preparat diverses activitats que conviden a tots els i les ciutadanes a caminar, a passejar amb bicicleta i patins... La cita serà el diumenge 26 de setembre a les 10:30 del matí a la plaça de la Constitució. En primer lloc es realitzarà un passeig conjunt i multitudinari pels diferents carrers d'Alaquàs. En acabar el recorregut, tothom podrà gaudir d'altres activitats disposades a l'avinguda del País Valencià com el circuit per a bicicletes, el circuit per a caminadors i tricicles, jocs populars, futbol de sala, hoquei, jocs de taula, dibuixos, futbolí o passeig en trenet.

Es tracta de conscienciar la ciutadania de fer un ús racional i equilibrat del transport individual que siga més beneficiari per a la societat i l'entorn. Es proposen així altres alternatives com el transport públic, compartir el cotxe o el desplaçament amb bici i patins per als trajectes curts. Qualsevol alternativa és positiva si se redueixen els sorolls, els fums i els embotellaments causats pels cotxes.

L'Ajuntament d'Alaquàs, conscient de la importància del repecte al medi ambient i amb la finalitat de millorar la qualitat de vida de la ciutadania, ha dut endavant en els últims anys iniciatives d'aquest tipus com l'habilitació d'una de les xarxes municipals de carril bici més extenses o la construcció de més zones verdes i parcs públics. No obstant això, un dels factors més importants continua sent el suport, la conscienciació i la participació ciutadanes en aquest tipus d'iniciatives.